pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"บริจาคโลหิต" ช่วยเหลือผู้ป่วยที่ต้องการโลหิตเร่งด่วน
วันพุธที่ 13 ธันวาคม 2566
"บริจาคโลหิต" ช่วยเหลือผู้ป่วยที่ต้องการโลหิตเร่งด่วน
กองพันทหารราบที่ 4 กรมทหารราบที่ 23 จัดกําลังพลจิตอาสา เร่งบริจาคโลหิตเพื่อช่วยเหลือผู้ป่วยที่ต้องการเลือดเร่งด่วน
ให้กับ นางเข็ม เยี่ยมรัมย์ ป่วยด้วยอาการเม็ดเลือดแดงแตกง่ายและมีภาวะโลหิตจางซึ่งไม่มีโลหิตสํารอง ญาติจึงขอรับความช่วยเหลือมายังหน่วย ซึ่งได้ยอดบริจาคจํานวน 3,150 cc ณ โรงพยาบาลบุรีรัมย์ อ.เมือง จ.บุรีรัมย์
รัฐบาลไทย-ข่าวทำเนียบรัฐบาล-​รองโฆษก "รัดเกล้า" ย้ำนายกฯ และกระทรวงพลังงานพร้อมสนับสนุนใช้รถไฟฟ้า มองงานมอเตอร์โชว์สะท้อนคนหันสนใจเรื่องพลังงานสะอาดมากขึ้น
วันพุธที่ 13 ธันวาคม 2566
13/12/2566
​รองโฆษก "รัดเกล้า" ย้ํานายกฯ และกระทรวงพลังงานพร้อมสนับสนุนใช้รถไฟฟ้า มองงานมอเตอร์โชว์สะท้อนคนหันสนใจเรื่องพลังงานสะอาดมากขึ้น
​รองโฆษก "รัดเกล้า" ย้ํานายกฯ และกระทรวงพลังงานพร้อมสนับสนุนใช้รถไฟฟ้า มองงานมอเตอร์โชว์สะท้อนคนหันสนใจเรื่องพลังงานสะอาดมากขึ้น
วันนี้(13 ธันวาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงการจัดงาน“มหกรรมยานยนต์ ครั้งที่ 40” พบว่ามียอดจองรถในงานแบ่งเป็น รถยนต์ 53,248 คัน จักรยานยนต์ 7,373 คัน และจากข้อมูลผู้ร่วมกิจกรรม “ซื้อรถ...ชิงรถ” พบว่ามีผู้ร่วมกิจกรรมสูงขึ้นกว่าปีที่แล้ว 22.4% โดยเป็นรถยนต์ที่ใช้เครื่องยนต์สันดาป 61.6% และเป็นรถยนต์ไฟฟ้า 38.4%
นางรัดเกล้าระบุว่าเรื่องของรถไฟฟ้า ที่ผ่านมารัฐบาลได้ เห็นชอบงบประมาณ เพื่อดําเนินการตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์เพิ่ม
นอกจากนี้พร้อมสนับสนุน และอํานวยความสะดวกให้แก่บริษัทผู้ประกอบการผลิตยานยนต์ไฟฟ้า โดยคณะกรรมการการส่งเสริมการลงทุนได้กําหนดการมอบสิทธิประโยชน์เพื่อกระตุ้นดึงดูดความสนใจให้บริษัทต่างชาติร่วมลงทุนสร้างโรงงานผลิตรถยนต์ไฟฟ้าในประเทศไทยอีกด้วย
"ยอดจองรถไฟฟ้าในงานมอเตอร์โชว์ ทําให้เห็นได้ว่าขณะนี้คนไทยเริ่มหันไปให้ความสนใจในเรื่องนี้เพิ่มมากขึ้นเรื่อยๆ เพราะนอกจากจะทําให้ประหยัดเงินที่ไม่ต้องจ่ายค่าน้ํามันแล้ว ยังมีเรื่องของพลังงานสะอาดอีกด้วย
ซึ่งถือเป็นเรื่องที่รัฐบาล โดยกระทรวงพลังงานให้ความสําคัญและพร้อมที่จะสนับสนุน รวมถึงจะทําเรื่องของพลังงานให้เกิดความยั่งยืนในอนาคตด้วย"นางรัดเกล้า กล่าว
รัฐบาลไทย-ข่าวทำเนียบรัฐบาล-นายกฯ ประชุมบอร์ด กพช. ย้ำดูแลความเหมาะสมเรื่องค่าไฟ ไม่ให้เกิดผลกระทบเชิงลบกับความเชื่อมั่นต่อประเทศไทย
วันพุธที่ 13 ธันวาคม 2566
13/12/2566
นายกฯ ประชุมบอร์ด กพช. ย้ําดูแลความเหมาะสมเรื่องค่าไฟ ไม่ให้เกิดผลกระทบเชิงลบกับความเชื่อมั่นต่อประเทศไทย
นายกฯ ประชุมบอร์ด กพช. ย้ําดูแลความเหมาะสมเรื่องค่าไฟ ไม่ให้เกิดผลกระทบเชิงลบกับความเชื่อมั่นต่อประเทศไทย
วันนี้ (13 ธ.ค. 66) เวลา 11.30 น. ณ ตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะกรรมการนโยบายพลังงานแห่งชาติ (กพช.) ครั้งที่ 3/2566 ร่วมกับนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน นายสุทิน คลังแสง รัฐมนตรีว่าการกระทรวงกลาโหม ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นายพรหมินทร์ เลิศสุริย์เดช เลขาธิการนายกรัฐมนตรี และผู้ที่เกี่ยวข้อง นายชัย วัชรงค์ โฆษกประจําสํานักนายกรัฐมนตรี สรุปสาระสําคัญของการประชุม ดังนี้
นายกรัฐมนตรีกล่าวเปิดการประชุมว่า เรื่องค่าไฟเป็นเรื่องที่น่าจะมีผลกระทบกับพี่น้องประชาชนคนไทยมากพอสมควร เมื่อช่วงเช้าที่ผ่านมานายกฯ ได้ไปพูดในสองเวที ก็มีคําถามในเรื่องนี้เข้ามา เป็นเรื่องที่ทุกคนหนักใจพอสมควร จากข่าวค่าไฟที่หน่วยละ 4.68 บาท ซึ่งรองนายกรัฐมนตรีและรัฐมนตรีว่าการกระทรวงพลังงาน ก็บอกว่าเป็นเรื่องที่ไม่เหมาะสม และได้พยายามที่จะช่วยดูแลหลาย ๆ มาตรการเพื่อให้ลดลงมาได้ โดยขอขอบคุณทุกหน่วยงานที่ทําข้อเสนอให้ค่าไฟต่ําลงกว่าหน่วยละ 4.20 บาทให้ได้ แต่ขอฝากให้ดูความเหมาะสม เพราะไม่อยากให้ผลกระทบเชิงลบเกิดขึ้นกับความเชื่อมั่นต่อประเทศไทย สําหรับภาคธุรกิจตลาดทุน ภาคประชาชน นักลงทุนต่างชาติ ซึ่งระหว่างนี้ก็มีผู้ที่โทรเข้ามาล็อบบี้หลายคน แต่เรายึดมั่น เอาประชาชนเป็นที่ตั้ง สําหรับข้อเสนอที่จะช่วยเหลือบ้านที่ใช้ไฟน้อยกว่า 300 หน่วยต่อเดือน จํานวน 17 ล้านหลัง นั้น รองนายกรัฐมนตรีและรัฐมนตรีว่าการกระทรวงพลังงาน ได้ไปหาแนวทางทําให้เราสามารถยังคงค่าไฟได้ที่หน่วยละ 3.99 บาทเท่ากับปัจจุบันนี้ ซึ่งเป็นข้อสรุปที่ดีและเห็นควรที่จะทําอย่างยิ่ง โดยขอขอบคุณทุกหน่วยงานที่เกี่ยวข้องที่ได้ช่วยกันทํางานตรงนี้ นอกจากนี้ ในเรื่องของการซื้อไฟฟ้า ขอฝากไว้ว่าคงจะต้องหยุดสร้างโรงไฟฟ้าที่ใช้พลังงานฟอสซิล ขณะเดียวกันก็ต้องลงทุนในพลังงานสะอาดที่เหมาะสม เพื่อให้พี่น้องประชาชนได้ใช้พลังงานที่ราคาถูกลง
สําหรับผลการประชุม กพช. ในวันนี้ ฝ่ายเลขานุการ กพช. จะนําเสนอที่ประชุมคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-“สันติ” เผยความคืบหน้านโยบาย สธ. บัตรประชาชนใบเดียวรักษาทุกที่ เชื่อมโยงข้อมูล 100% เดินหน้าคัดกรองมะเร็งตับอีก 1 แสนคน
วันพุธที่ 13 ธันวาคม 2566
“สันติ” เผยความคืบหน้านโยบาย สธ. บัตรประชาชนใบเดียวรักษาทุกที่ เชื่อมโยงข้อมูล 100% เดินหน้าคัดกรองมะเร็งตับอีก 1 แสนคน
รัฐมนตรีช่วยว่าการกระทรวงสาธารณสุข ประชุมติดตามความก้าวหน้านโยบายกระทรวงสาธารณสุข เผยความพร้อมบัตรประชาชนใบเดียวรักษาทุกที่ เชื่อมโยงข้อมูลโรงพยาบาลใน 4 จังหวัดนําร่องครบ 100% ยืนยันตัวตน Health ID เรียบร้อย
รัฐมนตรีช่วยว่าการกระทรวงสาธารณสุข ประชุมติดตามความก้าวหน้านโยบายกระทรวงสาธารณสุข เผยความพร้อมบัตรประชาชนใบเดียวรักษาทุกที่ เชื่อมโยงข้อมูลโรงพยาบาลใน 4 จังหวัดนําร่องครบ 100% ยืนยันตัวตน Health ID เรียบร้อย บุคลากรแพทย์มีลายมืออิเล็กทรอนิกส์รวมกว่า 5 พันคน ส่วนมะเร็งครบวงจร ฉีดวัคซีน HPV ทะลุเป้าแล้ว เดินหน้าจัดหาวัคซีนฉีดเข็มสอง พร้อมคัดกรองมะเร็งตับกลุ่มเสี่ยง 1 แสนคนใน 100 วัน
วันนี้ (13 ธันวาคม 2566) ที่กระทรวงสาธารณสุข จ.นนทบุรี นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เป็นประธานการประชุมคณะกรรมการอํานวยการขับเคลื่อนนโยบายกระทรวงสาธารณสุข ครั้งที่ 6/2566 โดยมี นพ.โอภาส การย์กวินพงศ์ ปลัดกระทรวงสาธารณสุข และคณะผู้บริหารเข้าร่วมประชุม และกล่าวว่า ที่ประชุมได้รับทราบความก้าวหน้าการดําเนินงานตามนโยบายกระทรวงสาธารณสุขและ Quick Win 4 ประเด็น คือ 1.การดูแลสุขภาพจิตและยาเสพติด มีการจัดตั้ง “มินิธัญญารักษ์” แล้ว 46 จังหวัด รวมโรงพยาบาล 76 แห่ง จํานวน 1,333 เตียง แบ่งเป็น การดูแลระยะกลาง (Intermediate Care :IMC) 42 แห่ง ดูแลระยะยาว (Long Term Care : LTC) 19 แห่ง และดูแลทั้งระยะกลางและระยะยาว 15 แห่ง ส่วนหอผู้ป่วยจิตเวชและยาเสพติดมีการเปิดครบ 77 จังหวัดแล้ว รวม 7,796 เตียง เป็นโรงพยาบาลสังกัดสํานักงานปลัดกระทรวงสาธารณสุข 1,407 เตียง กรมสุขภาพจิต 4,428 เตียง กรมการแพทย์ 1,840 เตียง และในกรุงเทพมหานคร 121 เตียง และจัดตั้งกลุ่มงานจิตเวชและยาเสพติดในโรงพยาบาลชุมชนครบทั้ง 755 แห่ง
2.ดิจิทัลสุขภาพ เรื่องนโยบายบัตรประชาชนใบเดียวรักษาทุกที่ มีความคืบหน้าใน 4 จังหวัดนําร่อง ได้แก่ แพร่ มีการยืนยันตัวตน (Health ID) แล้ว 1 แสนคน เพชรบุรี 1.8 แสนคน ร้อยเอ็ด 3.41 แสนคน และนราธิวาส 1.51 แสนคน บุคลากรที่มีลายมือชื่ออิเล็กทรอนิกส์ทั้ง 4 จังหวัด รวมกว่า 5 พันคน ได้แก่ แพทย์ 4,058 คน ทันตแพทย์ 227 คน เภสัชกร 489 คน และเทคนิคการแพทย์ 424 คน โดยมีการเชื่อมโยงข้อมูลประวัติสุขภาพอิเล็กทรอนิกส์ของโรงพยาบาลศูนย์ โรงพยาบาลทั่วไป โรงพยาบาลชุมชนของทั้ง 4 จังหวัด นําร่อง ครบ 100% แล้ว พร้อมทั้งพัฒนาระบบรักษาความมั่นคงปลอดภัยไซเบอร์ ทั้งระบบแจ้งเตือนเมื่อพบภัยคุกคาม การให้คําปรึกษาเมื่อเกิดเหตุ ระบบเฝ้าระวัง และการกู้คืนระบบ
3.ด้านสถานชีวาภิบาล ได้สํารวจความพร้อมการจัดตั้งทั่วประเทศแล้ว 143 แห่ง ครอบคลุมทุกเขตสุขภาพ พร้อมจัดทําเอกสารคู่มือ รวมถึงจะมีการศึกษาดูงานและถอดบทเรียนสถานชีวาภิบาลบ้านพักกลางโองโมงประชารัฐอนุเคราะห์ อําเภอบ้านตาก จังหวัดตาก เพื่อนํามาปรับให้สอดคล้องกับพื้นที่อื่นต่อไป และ 4.ประเด็นมะเร็งครบวงจร สามารถฉีดวัคซีน HPV ป้องกันมะเร็งปากมดลูกในหญิงไทยอายุ 11-20 ปี ได้เกินเป้าหมาย 1 ล้านโดสก่อนกําหนด 100 วัน ซึ่งจะมีการจัดหาวัคซีนสําหรับฉีดเป็นเข็มที่สองในปีต่อไป ส่วนโรคมะเร็งตับ จะเดินหน้าคัดกรองและรักษาโรคไวรัสตับอักเสบบีและซีในกลุ่มเป้าหมาย คือ ประชากรที่เกิดก่อนปี 2535 และกลุ่มเสี่ยง โดยมีเป้าหมาย 100 วัน จํานวน 1 แสนคน และคัดกรองให้ได้ 1 ล้านคน ภายในปี 2567
********************************************** 13 ธันวาคม 2566
รัฐบาลไทย-ข่าวทำเนียบรัฐบาล-“วราวุธ” รมว.พม. ชี้รัฐบาลขึ้นค่าแรง สอดคล้องแนวทาง พม. มุ่งแก้ปัญหากลุ่มเปราะบาง พร้อมเพิ่มเงินในกระเป๋าประชาชนมากขึ้น
วันพุธที่ 13 ธันวาคม 2566
“วราวุธ” รมว.พม. ชี้รัฐบาลขึ้นค่าแรง สอดคล้องแนวทาง พม. มุ่งแก้ปัญหากลุ่มเปราะบาง พร้อมเพิ่มเงินในกระเป๋าประชาชนมากขึ้น
“วราวุธ” รมว.พม. ชี้รัฐบาลขึ้นค่าแรง สอดคล้องแนวทาง พม. มุ่งแก้ปัญหากลุ่มเปราะบาง พร้อมเพิ่มเงินในกระเป๋าประชาชนมากขึ้น
วันที่ 13 ธันวาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณีรัฐบาลเตรียมขึ้นค่าจ้างขั้นต่ําจะสามารถช่วยประชาชนกลุ่มเป้าหมายของกระทรวง พม. ซึ่งเป็นกลุ่มเปราะบางของสังคมได้อย่างไรนั้น ตนคิดว่านโยบายของนายกรัฐมนตรีที่ประสงค์จะให้รัฐบาลเพิ่มค่าแรงขั้นต่ําให้กับผู้ใช้แรงงาน จะทําให้เห็นว่าพี่น้องประชาชนในระดับทํางาน มีเงินในกระเป๋ามากขึ้นอย่างแน่นอน ส่วนบริบทของกระทรวง พม. อยากทําให้ทุกคนมีเงินในกระเป๋ามากขึ้นในมิติของการลดค่าใช้จ่าย เช่นกรณีงบประมาณดูแลสนับสนุนเด็กแรกเกิดถึง 6 ขวบ งบประมาณดูแลผู้สูงอายุ คนพิการ การปรับปรุงที่อยู่อาศัย บ้านพักต่างๆ และสวัสดิการอีกหลายอย่าง ที่กระทรวง พม. สามารถดําเนินการได้ ซึ่งจะสอดคล้องกับนโยบายการเพิ่มค่าแรงของนายกรัฐมนตรี
นายวราวุธ กล่าวเพิ่มเติมว่า เมื่อมีนโยบายเพิ่มค่าแรงของรัฐบาล ในขณะที่กระทรวง พม. พยายามช่วยลดค่าใช้จ่าย จะทําให้ประชาชนมีเงินในกระเป๋าเพิ่มขึ้น ซึ่งเป็นเรื่องที่สนับสนุนและสอดคล้องกัน โดยเฉพาะอย่างยิ่งกลุ่มเปราะบางที่กระทรวง พม. ดูแล ไม่ว่าจะเป็นเด็กเล็ก ผู้สูงอายุ คนพิการ เราเร่งดําเนินการเสริมสร้างศักยภาพ โดยวันนี้ เด็กแรกเกิดในประเทศไทยลดน้อยลงมาก เราต้องรีบแก้ไขเรื่องโครงสร้างประชากรของประเทศไทย ซึ่งจะมีผู้สูงอายุมากขึ้น เมื่อเราช่วยลดรายจ่ายให้กับผู้สูงอายุ หรือแม้แต่การสนับสนุนการทํางานคนพิการ จะทําให้เกิดการประหยัดค่าใช้จ่าย ในขณะที่มีรายได้เพิ่ม จะทําให้กลุ่มเปราะบางที่กระทรวง พม. ดูแลมีศักยภาพ มีความเท่าเทียม ลดความเหลื่อมล้ําในสังคมได้มาก
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม.หนึ่งเดียว #แก้หนี้ #ค่าแรงขั้นต่ํา #พม
รัฐบาลไทย-ข่าวทำเนียบรัฐบาล-การบริหารจัดการหนี้ทั้งระบบ
วันพุธที่ 13 ธันวาคม 2566
13/12/2566
การบริหารจัดการหนี้ทั้งระบบ
วันพุธที่ 13 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าแก้ปัญหาหนี้ทั้งระบบ โดยแบ่งลูกหนี้ออกเป็น 4 กลุ่ม ได้แก่
1.กลุ่มที่ได้รับผลกระทบจากโรคโควิด-19 ลูกหนี้รายย่อยให้ธนาคารทวงถามตามสมควรและให้ความช่วยเหลือ
ส่วน SMEs ให้สถาบันการเงินของรัฐปรับปรุงโครงสร้างและพักชําระหนี้ 2.กลุ่มที่มีรายได้ประจํา ลดดอกเบี้ย
โอนหนี้ทั้งหมดไปไว้ที่เดียว และใช้หลักเกณ์ตัดเงินเดือนชําระหนี้ให้มีเงินเหลือเพียงพอต่อการดํารงชีพ
3.กลุ่มที่มีรายได้ไม่แน่นอน พักชําระหนี้ชั่วคราว ลดดอกเบี้ยหรือเงินผ่อนชําระรายงวดให้สอดคล้องกับรายได้
และ 4.กลุ่มที่เป็นหนี้เสียคงค้างยาวนาน จะโอนไปยังบริษัทบริหารสินทรัพย์
เพื่อให้การปรับปรุงโครงสร้างหนี้คล่องตัวมากขึ้น
ส่วนในระยะยาวจะยกระดับการให้สินเชื่อให้เหมาะสมเป็นธรรม
และให้ความรู้ด้านการบริหารเงินแก่ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-PM follows up on Bang Yai- Kanchanaburi motorway project, which will open for free from December 28, 2023 - January 3, 2024
วันพุธที่ 13 ธันวาคม 2566
13/12/2566
PM follows up on Bang Yai- Kanchanaburi motorway project, which will open for free from December 28, 2023 - January 3, 2024
PM follows up on Bang Yai- Kanchanaburi motorway project, which will open for free from December 28, 2023 - January 3, 2024
Government Spokesperson Chai Wacharoke disclosed that on December 9, 2023, at 15.00 hrs. at Kanchanaburi motorways, Tha Muang District, Kanchanaburi Province, Prime Minister and Minister of Finance Srettha Thavisin followed up on the progress of the intercity motorway construction project, Bang Yai- Kanchanaburi Line (M81), with Mr. Auntin Charnvirakul Deputy Prime Minister and Minister of the Interior, Mr. Suriya Jungrungreangkit Minister of Transport, Mr. Surapong Piyachote Deputy Minister of Transport, and Executives of agencies under the Department of Highways.
Prime Minister listens to a summary of the intercity motorway construction project, the 96-kilometer Bang Yai- Kanchanaburi Line (M81), for which the civil works construction is currently completed on 17 contracts out of a total of 25 (95.962%). The completed contract is contract number 3 in Bang Yai District, Nonthaburi Province (kilometer 4 + 100 to kilometer 9). The total distance is 4.9 kilometers. The project is a highway between cities with 4 - 6 lanes totaling 96 kilometers, starting connected to Outer Ring Road, Bangkok (Kanchanaphisek Road), Western Bang Yai District, Nonthaburi Province, while at the end of the highway is at Highway No. 324 (Kanchanaburi Road, Phanom Thun District).
The project includes eight tollway gates, which are Bang Yai, Nakhon Chai Si, Sisathong, Eastern Nakhon Pathom, Western Nakhon Pathom, Tha Muang, and Kanchanaburi. Moreover, the construction from the Western Nakhon Pathom to Kanchanaburi distance of 50 kilometers will open for free from December 28, 2023, - January 3, 2024, to reduce the time and number of cars heading to Kanchanaburi Province during the New Year Festival 2024, while the opening of full service will be available in 2025.
The development of the intercity highway network No. 81 Bang Yai- Kanchanaburi will develop and promote Thailand’s road transportation system to be modern, as well as the tourism and regional economic development of the country to create convenience and safety for people to travel to various regions, increase the country’s transportation capabilities, and connect the transportation network to the western and southern regions of the country.
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม ลงพื้นที่ชมผลงานศิลปะและให้กำลังใจศิลปิน ณ ศาลากลางจังหวัดเชียงรายหลังเก่า และอุทยานศิลปวัฒนธรรมแม่ฟ้าหลวง ในพื้นที่จัดงาน Thailand Biennale, Chiang Rai 2023
วันพุธที่ 13 ธันวาคม 2566
ปลัดกระทรวงวัฒนธรรม ลงพื้นที่ชมผลงานศิลปะและให้กําลังใจศิลปิน ณ ศาลากลางจังหวัดเชียงรายหลังเก่า และอุทยานศิลปวัฒนธรรมแม่ฟ้าหลวง ในพื้นที่จัดงาน Thailand Biennale, Chiang Rai 2023
​ปลัดกระทรวงวัฒนธรรม ลงพื้นที่ชมผลงานศิลปะและให้กําลังใจศิลปิน ณ ศาลากลางจังหวัดเชียงรายหลังเก่า และอุทยานศิลปวัฒนธรรมแม่ฟ้าหลวง (ไร่แม่ฟ้าหลวง) ซึ่งเป็นพื้นที่ส่วนหนึ่งของการจัดงานมหกรรมศิลปะร่วมสมัยนานาชาติ Thailand Biennale, Chiang Rai 2023
ปลัดกระทรวงวัฒนธรรม ลงพื้นที่ชมผลงานศิลปะและให้กําลังใจศิลปิน ณ ศาลากลางจังหวัดเชียงรายหลังเก่า และอุทยานศิลปวัฒนธรรมแม่ฟ้าหลวง (ไร่แม่ฟ้าหลวง) ซึ่งเป็นพื้นที่ส่วนหนึ่งของการจัดงานมหกรรมศิลปะร่วมสมัยนานาชาติ Thailand Biennale, Chiang Rai 2023
เมื่อวันที่ 10 ธันวาคม 2566 นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่ชมผลงานศิลปะและให้กําลังใจศิลปิน ในพื้นที่ส่วนหนึ่งของการจัดงานมหกรรมศิลปะร่วมสมัยนานาชาติ Thailand Biennale, Chiang Rai 2023 โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นางสุภาพรรณ หมั่นเจริญ รองผู้ว่าราชการจังหวัดเชียงราย นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นายชัยพล สุขเอี่ยม อธิบดีกรมการศาสนา ศิลปิน ผู้บริหาร วัฒนธรรมจังหวัด และนักท่องเที่ยว เข้าร่วม ณ ศาลากลางจังหวัดเชียงรายหลังเก่า และอุทยานศิลปวัฒนธรรมแม่ฟ้าหลวง (ไร่แม่ฟ้าหลวง)
ทั้งนี้ มหกรรมศิลปะร่วมสมัยนานาชาติ Thailand Biennale, Chiang Rai 2023 กําหนดจัดในพื้นที่เหนือสุดของประเทศไทย ได้แก่ จังหวัดเชียงราย ภายใต้แนวคิด “เปิดโลก (The Open World)” โดยจะจัดขึ้นในพื้นที่สําคัญทั่วจังหวัดเชียงราย กําหนดจัดขึ้นระหว่างวันที่ 9 ธันวาคม 2566 ถึงวันที่ 30 เมษายน 2567 นับเป็นการขับเคลื่อนเมืองเชียงรายให้มีชีวิตชีวาและเต็มไปด้วยสีสันบรรยากาศของงานศิลปะร่วมสมัย ที่ครอบคลุมในทุกมิติ เช่นการเปิดพื้นที่การแลกเปลี่ยนเรียนรู้ด้านเทคนิคและแนวคิดในการทํางานระหว่างศิลปินนานาชาติ ศิลปินเชียงราย สล่าและปราชญ์ชาวบ้าน กิจกรรมเสวนาทางวิชาการ มิติการท่องเที่ยวเชิงวัฒนธรรม กิจกรรมเวิร์คชอปและนิทรรศการในพาวิลเลี่ยนต่าง ๆ ทั้ง 13 พาวิลเลี่ยน ตลอดจนการเปิดบ้านศิลปินมากกว่า 62 แห่ง ในอําเภอต่าง ๆ ของจังหวัดเชียงราย เพื่อสร้างการรับรู้ และยังเป็นการนํามิติด้านศิลปวัฒนธรรมเชื่อมโยงผู้คนไปสู่การพัฒนาเมืองเชียงรายให้ก้าวไปสู่ชุมชนศิลปะร่วมสมัยซึ่งมีความเป็นพหุวัฒนธรรมที่เข้มแข็งในแบบฉบับของเชียงรายอีกด้วย
ผู้สนใจสามารถติดตามรายละเอียดกิจกรรมและรายชื่อ ศิลปินทั้ง ๖๐ คนได้จากศูนย์ข้อหอศิลป์ร่วมสมัยเมืองเชียงราย หรือ Chiang Rai International Art Museum (CIAM) วัดร่องขุ่น และเพจ Thailand Biennale, Chiang Rai 2023 /@thailandbiennale และเว็บไซต์ https://www.thailandbiennale.org/
รัฐบาลไทย-ข่าวทำเนียบรัฐบาล-“สุรพงษ์” ประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน ครั้งที่ 1/2566
วันพุธที่ 13 ธันวาคม 2566
13/12/2566
“สุรพงษ์” ประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน ครั้งที่ 1/2566
“สุรพงษ์” ประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน ครั้งที่ 1/2566 คาดรถไฟความเร็วสูงกรุงเทพฯ - หนองคาย ระยะที่ 1 ช่วงกรุงเทพฯ - นครราชสีมา พร้อมเปิดใช้ภายในปี 71
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม มอบหมายให้ นายสุรพงษ์ ปิยะโชติ รัฐมนตรีช่วยว่าการกระทรวงคมนาคม เป็นประธานการประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน ครั้งที่ 1/2566 เพื่อติดตามความคืบหน้าการดําเนินโครงการรถไฟความเร็วสูง กรุงเทพฯ - หนองคาย ระยะที่ 1 ช่วงกรุงเทพฯ - นครราชสีมา พร้อมเร่งรัดการดําเนินการระยะที่ 2 ช่วงนครราชสีมา - หนองคาย โดยมี นางสาวณภัทรา กมลรักษา ผู้ช่วยเลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม คณะผู้บริหาร หน่วยงานในสังกัดกระทรวงคมนาคม และหน่วยงานที่เกี่ยวข้องเข้าร่วมการประชุม ในวันที่ 13 ธันวาคม 2566 ณ ห้องประชุมกระทรวงคมนาคม
นายสุรพงษ์ ปิยะโชติ กล่าวว่า การประชุมคณะกรรมการบริหารการพัฒนาโครงการความร่วมมือด้านรถไฟระหว่างไทย - จีน เพื่อติดตามเร่งรัดการดําเนินการพัฒนาระบบรถไฟความเร็วสูงเชื่อมโยงภูมิภาคและ พลักดันโครงการรถไฟความเร็วสูงกรุงเทพฯ - หนองคาย ระยะที่ 1 ช่วงกรุงเทพฯ - นครราชสีมา ให้ดําเนินการแล้วเสร็จตามแผนงานและสามารถเปิดใช้ได้ในระยะเวลาที่กําหนดไว้ พร้อมเร่งรัดการก่อสร้างในระยะที่ 2 ช่วงนครราชสีมา - หนองคาย ให้เกิดขึ้นโดยเร็วที่สุด โดยมีเป้าหมายเพื่อเสริมสร้างศักยภาพระบบราง พัฒนาโครงข่ายเส้นทางการคมนาคมของประเทศไทยเชื่อมโยงสู่เมืองหลักเป็นศูนย์กลางการขนส่งสินค้า และการเดินทางของภูมิภาคอย่างไร้รอยต่อ และรองรับการขยายตัวของจังหวัดต่าง ๆ รวมถึงปริมาณผู้ใช้บริการที่จะเพิ่มมากขึ้นในอนาคต
นายสุรพงษ์ ปิยะโชติ กล่าวต่อว่า ที่ประชุมได้มีการหารือติดตามความคืบหน้าการดําเนินโครงการรถไฟความเร็วสูงและโครงการในสัญญาที่อยู่ระหว่างรอลงนาม รวมถึงเร่งรัดให้การรถไฟแห่งประเทศไทย (รฟท.) พิจารณาแนวทางแก้ไขปัญหาข้อร้องเรียนของประชาชนที่ได้รับผลกระทบในสัญญาที่อยู่ระหว่างการก่อสร้างด้วยความละเอียดรอบคอบ โดยมีความคืบหน้า ดังนี้
1. โครงการรถไฟความเร็วสูง ระยะที่ 1 ช่วงกรุงเทพฯ - นครราชสีมา ระยะทาง 253 กิโลเมตร งานโยธาจาก 14 สัญญา ก่อสร้างแล้วเสร็จ 2 สัญญา อยู่ระหว่างก่อสร้าง 10 สัญญา และอยู่ระหว่างจัดซื้อจัดจ้าง 2 สัญญา คาดว่าจะสามารถลงนามในสัญญาเพื่อเริ่มดําเนินการก่อสร้างงานโยธาได้ทั้งหมด 14 สัญญา ภายในปี 2567 ปัจจุบันความก้าวหน้าโดยรวมร้อยละ 28.61 คาดว่าจะแล้วเสร็จและเปิดให้บริการในปี 2571
2. โครงการรถไฟความเร็วสูง ระยะที่ 2 ช่วงนครราชสีมา - หนองคาย ระยะทาง 356 กิโลเมตร ปัจจุบันได้ออกแบบงานโยธาแล้วเสร็จโดยที่ประชุมได้เร่งรัดให้ รฟท. นําส่งรายงานการประเมินผลกระทบสิ่งแวดล้อมให้สํานักงานนโยบายและแผนทรัพยากรธรรมชาติและสิ่งแวดล้อมและเสนอคณะกรรมการ รฟท. อนุมัติก่อนเสนอคณะรัฐมนตรีตามขั้นตอนต่อไป
สําหรับ การเตรียมการประชุมคณะกรรมการร่วมเพื่อความร่วมมือด้านการรถไฟระหว่างไทย - จีน ครั้งที่ 31 อยู่ระหว่างการพิจารณากําหนดวัน เวลา และสถานที่การประชุม โดยกระทรวงคมนาคมจะได้หารือร่วมกับฝ่ายจีนอย่างใกล้ชิดเพื่อหาข้อสรุปการจัดทํารายงานผลดําเนินงานความคืบหน้าของโครงการและแนวทาง การขับเคลื่อนการปฏิบัติงานเพื่อให้โครงการรถไฟความเร็วสูงแล้วเสร็จโดยเร็วสามารถรองรับการใช้งานของประชาชนได้อย่างสมบูรณ์และมีประสิทธิภาพต่อไป
รัฐบาลไทย-ข่าวทำเนียบรัฐบาล-“พัชรวาท” มอบของขวัญปีใหม่ประชาชน แจกกล้าไม้มงคล 19 ชนิด 101,010 กล้า ผ่านพิธีพุทธาภิเษก จาก “สมเด็จธงชัย" ให้ประชาชนทั่วประเทศร่วมเพิ่มพื้นที่สีเขียว รับได้ตั้งแต่ 13 - 28 ธันวาคมนี้
วันพุธที่ 13 ธันวาคม 2566
“พัชรวาท” มอบของขวัญปีใหม่ประชาชน แจกกล้าไม้มงคล 19 ชนิด 101,010 กล้า ผ่านพิธีพุทธาภิเษก จาก “สมเด็จธงชัย" ให้ประชาชนทั่วประเทศร่วมเพิ่มพื้นที่สีเขียว รับได้ตั้งแต่ 13 - 28 ธันวาคมนี้
“พัชรวาท” มอบของขวัญปีใหม่ประชาชน แจกกล้าไม้มงคล 19 ชนิด 101,010 กล้า ผ่านพิธีพุทธาภิเษก จาก “สมเด็จธงชัย" ให้ประชาชนทั่วประเทศร่วมเพิ่มพื้นที่สีเขียว รับได้ตั้งแต่ 13 - 28 ธันวาคมนี้
“พัชรวาท” มอบของขวัญปีใหม่ประชาชน แจกกล้าไม้มงคล 19 ชนิด 101,010 กล้า ผ่านพิธีพุทธาภิเษก จาก “สมเด็จธงชัย" ให้ประชาชนทั่วประเทศร่วมเพิ่มพื้นที่สีเขียว รับได้ตั้งแต่ 13 - 28 ธันวาคมนี้
วันที่ 13 ธันวาคม 2566 เวลา 09.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเจริญพระพุทธมนต์ “พฤกษามหามงคล” โดยมี เจ้าประคุณสมเด็จพระมหารัชมงคลมุนี (ท่านเจ้าประคุณธงชัย) กรรมการมหาเถรสมาคม เจ้าคณะใหญ่หนกลาง วัดไตรมิตรวิทยารามวรวิหาร เป็นประธานฝ่ายสงฆ์ พร้อมด้วยพระสงฆ์จํานวน 10 รูป ร่วมเจริญพระพุทธมนต์พุทธาภิเษกกล้าไม้มงคลกว่า 19 ชนิด จํานวน 101,010 กล้า เพื่อแจกจ่ายให้กับประชาชนเนื่องในโอกาสวันขึ้นปีใหม่ 2567 เพื่อเป็นสิริมงคลและเป็นของขวัญจากกระทรวงทรัพยากรธรรมชาติและสิ่งแวดล้อมมอบให้ประชาชน ณ กรมป่าไม้ บางเขน กรุงเทพฯ โดยมี ร.อ.รชฏ พิสิษฐบรรณกร ผู้ช่วย รมว.ทส. นายนพดล พลเสน เลขานุการ รมว.ทส. นายจตุพร บุรุษพัฒน์ ปลัดกระทรวงฯ ตลอดจนคณะผู้บริหาร ข้าราชการ และเจ้าหน้าที่ เข้าร่วมในพิธี
พล.ต.อ.พัชรวาท กล่าวว่า กระทรวงฯ ได้ผลักดันและส่งเสริมให้ประชาชนได้มีส่วนร่วมในการเพิ่มพื้นที่สีเขียวของประเทศ ด้วยวิธีปลูกและฟื้นฟูป่าไม้ตามแนวพระราชดําริ “ปลูกป่า ปลูกคน” พร้อมทั้งสร้างเครือข่ายการมีส่วนร่วมภาคประชาชน กล้าไม้มงคลที่ผ่านพิธีพุทธาภิเษกกว่า 19 ชนิด อาทิ สักทอง พะยูง ไผ่สีสุก ล่ําซํา (สั่งทํา) หอมหมื่นลี้ จิกเศรษฐี หัวใจเศรษฐี แผ่บารมี (หูกระจง) มั่งมี (เฉียงพร้านางแอ) ชะแมบทอง จําปี ขนุน พิกุล ทองหลาง ทรงบาดาล ชัยพฤกษ์ บุนนาค มะขาม และกันเกรา จํานวน 101,010 กล้า จะได้นําไปแจกจ่ายให้กับพี่น้องประชาชนทั่วประเทศเพื่อเป็นของขวัญปีใหม่ ที่เป็นการส่งเสริมการมีส่วนร่วมระหว่างภาครัฐและภาคประชาชน ในการเพิ่มพื้นที่สีเขียวด้วยการปลูกต้นไม้
ทั้งนี้ ประชาชนที่สนใจสามารถนําบัตรประชาชนมาลงทะเบียนรับกล้าไม้ พร้อมนําถุงผ้าหรือภาชนะมาใส่กล้าไม้ เพื่อช่วยลดโลกร้อน ได้ระหว่างวันที่ 13 - 28 ธันวาคม 2566 โดยในส่วนกลางสามารถรับได้ที่ กรมป่าไม้ บางเขน กรุงเทพมหานคร แบ่งเป็น 4 รอบ รอบละ 50 ท่าน ช่วงเช้ารอบแรกเวลา 9.00 น. และรอบสองเวลา 10.30 น. สําหรับช่วงบ่ายเริ่มเวลา 13.00 น. และรอบสุดท้ายเวลา 15.00 น. สามารถขอรับกล้าไม้ได้ท่านละ 50 ต้น สําหรับส่วนภูมิภาค สามารถโทรสอบถามและขอรับกล้าไม้มงคลได้ที่สถานีเพาะชํากล้าไม้ทั่วประเทศ หรือติดต่อขอรับกล้าไม้ได้ที่เว็บไซต์กรมป่าไม้
รัฐบาลไทย-ข่าวทำเนียบรัฐบาล-ชวนประชาชนเปิดประสบการณ์เที่ยวพิพิธภัณฑ์ยามค่ำ 48 แห่งทั่วประเทศ
วันพุธที่ 13 ธันวาคม 2566
13/12/2566
ชวนประชาชนเปิดประสบการณ์เที่ยวพิพิธภัณฑ์ยามค่ํา 48 แห่งทั่วประเทศ
วันอังคารที่ 12 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนเที่ยวพิพิธภัณฑ์ยามค่ําคืน Night at the Museum festival 2023
ภายใต้แนวคิด Make your own night with Museum Experiences
สัมผัสประสบการณ์เที่ยวพิพิธภัณฑ์ยามค่ําคืนด้วยตัวคุณเอง เพื่อรับประสบการณ์แปลกใหม่
ส่งเสริมให้เกิดแรงบันดาลใจในการนําไปต่อยอดและสร้างสรรค์ ผู้สนใจเข้าร่วมกิจกรรมได้ในพิพิธภัณฑ์ 48
แห่งทั่วประเทศ ระหว่างวันที่ 15 – 24 ธันวาคม 2566 โดยในพื้นที่กรุงเทพมหานคร มี 25 แห่ง เช่น
พิพิธภัณฑสถานแห่งชาติ พระนคร หอศิลป์ มหาวิทยาลัยศิลปากร มิวเซียมสยาม พิพิธบางลําพู
หอศิลป์บ้านเจ้าพระยา นิทรรศน์รัตนโกสินทร์ วังรื่นฤดี พิพิธภัณฑ์จุฬาลงกรณ์มหาวิทยาลัย
ติดตามรายละเอียดกิจกรรมได้ที่ เฟซบุ๊กแฟนเพจ Museum Thailand
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดีอี เป็นประธานเปิดโครงการ ความร่วมมือด้านความปลอดภัยออนไลน์ประเทศไทย 2566
วันพุธที่ 13 ธันวาคม 2566
รมว.ดีอี เป็นประธานเปิดโครงการ ความร่วมมือด้านความปลอดภัยออนไลน์ประเทศไทย 2566
รมว.ดีอี เป็นประธานเปิดโครงการ ความร่วมมือด้านความปลอดภัยออนไลน์ประเทศไทย 2566
วันนี้ (13 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานกล่าวเปิดโครงการ ความร่วมมือด้านความปลอดภัยออนไลน์ประเทศไทย 2566: รู้เท่าทันการหลอกลวงทางออนไลน์ “Integrity Partnership for Thailand 2023: Staying Safe Online from Fraud and Scam” โดย Facebook ประเทศไทยจาก Meta พร้อมความร่วมมือกับสํานักงานพัฒนาธุรกรรมทางอิเล็กทรอนิกส์ (สพธอ.) และองค์กรภาคีอื่นๆ เพื่อต่อยอดกิจกรรม “1212 ETDA : สร้างภูมิคนไทยรู้ทันปัญหาออนไลน์” ที่จัดขึ้นกว่า 20 จังหวัด ทั่วประเทศไทย เพื่อส่งเสริมความร่วมมือและสนับสนุน เป้าหมายร่วมในการเสริมสร้างความรู้แก่ประชาชนไทย เกี่ยวกับการป้องกันและรับมือปัญหามิจฉาชีพบนโลกออนไลน์ ผ่าน 2 กิจกรรมหลัก 1.การพัฒนาโซเชียลแคมเปญ “จุดจบสแกมเมอร์” 2.จัดงาน Anti-Scam and Integrity Summit 2023 โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม, นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, ดร.ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ เข้าร่วม และ นางสาวแคลร์ อมาดอร์ หัวหน้าฝ่ายนโยบายสารธารณะประจําประเทศไทย ผู้แทนจาก Meta กล่าวต้อนรับ ณ ห้องประชุมแมคโนเลีย ชั้น 10 โรงแรม วอลดอร์ฟ แอสโทเรีย กรุงเทพฯ
________________________
รัฐบาลไทย-ข่าวทำเนียบรัฐบาล-​รัฐบาลย้ำเตือน เด็ก นักเรียน หลีกเลี่ยงการรับประทานขนม “ไขขี้ผึ้ง” ที่กำลังเป็นกระแสดังใน “Tiktok” แนะครู ผู้ปกครอง ทำความเข้าใจกับเด็กนักเรียน ให้รู้ถึงโทษและพิษภัยจากขนม
วันพุธที่ 13 ธันวาคม 2566
13/12/2566
​รัฐบาลย้ําเตือน เด็ก นักเรียน หลีกเลี่ยงการรับประทานขนม “ไขขี้ผึ้ง” ที่กําลังเป็นกระแสดังใน “Tiktok” แนะครู ผู้ปกครอง ทําความเข้าใจกับเด็กนักเรียน ให้รู้ถึงโทษและพิษภัยจากขนม
​รัฐบาลย้ําเตือน เด็ก นักเรียน หลีกเลี่ยงการรับประทานขนม “ไขขี้ผึ้ง” ที่กําลังเป็นกระแสดังใน “Tiktok” แนะครู ผู้ปกครอง ทําความเข้าใจกับเด็กนักเรียน ให้รู้ถึงโทษและพิษภัยจากขนมที่ไม่มีคุณภาพ
วันที่ 13 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี ย้ําเตือนเด็ก และนักเรียน หลีกเลี่ยงการรับประทาน ขนม “ไขขี้ผึ้ง” (Wax Candy) ที่กําลังเป็นกระแสดังใน “Tiktok” ซึ่งจากตรวจสอบพบว่าไม่ได้รับการอนุญาตจากสํานักงานคณะกรรมการอาหารและยา (อย.) ไม่มีฉลากภาษาไทยถือเป็นการนําเข้าอาหารโดยผิดกฎหมาย ขอให้ตระหนักถึงอันตรายที่แฝงอยู่ในรูปแบบขนม ควรหลีกเลี่ยงอย่าเสี่ยงรับประทาน
นายคารม กล่าวว่า ขนมไขขี้ผึ้งที่เป็นกระแสจากแพลตฟอร์ม TikTok เป็นขนมที่มีสีสันและรูปร่างน่ากิน ต้องเคี้ยวกินน้ําหวานรสผลไม้จากด้านใน ส่วนไขผึ้งที่เคลือบเปลือกด้านนอกสัมผัสคล้ายเทียนไขต้อง “คายออก” เพราะร่างกายไม่สามารถดูดซึมได้ นอกจากเสี่ยงติดคอจากการเคี้ยวกลืนแล้ว สารที่เคลือบขนมยังเสี่ยงลําไส้อุดตัน ส่งผลให้ระบบทางเดินอาหารไม่ย่อย รวมถึงสารปนเปื้อนในขนมหรือของกินที่ไม่ได้มาตรฐาน หากตกค้างเป็นก้อนขวางในลําไส้ ขับถ่ายไม่ได้ อาจถึงขั้นผ่าตัด ส่งผลต่อสุขภาพในระยะยาว
“รัฐบาล โดยกระทรวงศึกษาธิการห่วงใยผลกระทบที่เกิดขึ้นต่อสุขภาพของเด็ก และนักเรียน กําชับสถานศึกษาช่วยกันดูแล พร้อมขอความร่วมมือผู้ปกครอง รวมถึงคนในชุมชนร่วมกันสังเกตร้านค้าบริเวณโรงเรียนและร้านขายของชําทั่วไป ร่วมถึงช่วยกันตักเตือน แนะนําให้เด็ก และนักเรียนรู้ถึงอันตรายจากขนมที่ไม่มีคุณภาพ ไม่มี อย. รับรอง อย่ารับประทานตามกระแส ขอให้คํานึงถึงความปลอดภัยของสุขภาพเป็นสําคัญ” นายคารม ย้ํา
รัฐบาลไทย-ข่าวทำเนียบรัฐบาล-ครม. เคาะ "ยกเว้น VISA นักธุรกิจญี่ปุ่น" เป็นกรณีพิเศษ นาน 30 วัน เริ่ม 1 ม.ค. 67 - 31 ธ.ค. 69
วันพุธที่ 13 ธันวาคม 2566
ครม. เคาะ "ยกเว้น VISA นักธุรกิจญี่ปุ่น" เป็นกรณีพิเศษ นาน 30 วัน เริ่ม 1 ม.ค. 67 - 31 ธ.ค. 69
.....
ครม. เคาะ "ยกเว้น VISA นักธุรกิจญี่ปุ่น" เป็นกรณีพิเศษ นาน 30 วัน เริ่ม 1 ม.ค. 67 - 31 ธ.ค. 69
.
ครม. อนุมัติมาตรการยกเว้นการตรวจลงตรา (VISA) ให้แก่ผู้ถือหนังสือเดินทางหรือเอกสารใช้แทนหนังสือเดินทางสัญชาติญี่ปุ่น ซึ่งเข้ามาในราชอาณาจักรไทยเป็นการชั่วคราวเพื่อการติดต่อธุรกิจระยะสั้นเป็นกรณีพิเศษและเป็นการชั่วคราว
.
>> มีผลบังคับใช้ตั้งแต่วันที่ 1 ม.ค. 2567 – 31 ธ.ค. 2569
>> กําหนดให้สามารถอยู่ในราชอาณาจักรไทยได้ไม่เกิน 30 วัน เป็นกรณีพิเศษ
.
ทั้งนี้ ญี่ปุ่นมีศักยภาพในอุตสาหกรรมที่รัฐบาลมุ่งเป้าจะส่งเสริม ได้แก่ อุตสาหกรรมสีเขียว ยานยนต์ไฟฟ้า การแพทย์ ชีวภาพ เศรษฐกิจดิจิทัล โครงสร้างพื้นฐาน การพัฒนาการเกษตร และการพัฒนาทรัพยากรมนุษย์ ดังนั้น การยกเว้น VISA จะเป็นประโยชน์ต่อการพัฒนาความร่วมมือด้านเศรษฐกิจและการต่างประเทศกับญี่ปุ่น โดยเฉพาะด้านการส่งเสริมการค้า การลงทุน และการดําเนินธุรกิจระหว่างกัน
.
อ่านเพิ่มเติม >> https://www.thaigov.go.th/news/contents/details/75982
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมธนารักษ์ชวนเที่ยวงานเทศกาลท่องเที่ยวพิพิธภัณฑ์ในยามค่ำคืน ประจำปี 2566 (Night at the Museum Festival 2023)
วันพุธที่ 13 ธันวาคม 2566
13/12/2566
กรมธนารักษ์ชวนเที่ยวงานเทศกาลท่องเที่ยวพิพิธภัณฑ์ในยามค่ําคืน ประจําปี 2566 (Night at the Museum Festival 2023)
กรมธนารักษ์จัดงานเทศกาลท่องเที่ยวพิพิธภัณฑ์ในยามค่ําคืน ประจําปี 2566 (Night at the Museum Festival 2023) โดยในปีนี้มีพิพิธภัณฑ์จากทั่วประเทศ ร่วมจัดงาน จํานวน 48 แห่ง ซึ่งมีพิพิธภัณฑ์ของกรมธนารักษ์เข้าร่วมจัดงาน จํานวน 4 แห่ง
วันนี้ (12 ธันวาคม 2566) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ได้ร่วมจัดงานเทศกาลท่องเที่ยวพิพิธภัณฑ์ในยามค่ําคืน ประจําปี 2566 (Night at the Museum Festival 2023) โดยในปีนี้มีพิพิธภัณฑ์จากทั่วประเทศ ร่วมจัดงาน จํานวน 48 แห่ง ซึ่งมีพิพิธภัณฑ์ของกรมธนารักษ์เข้าร่วมจัดงาน จํานวน 4 แห่ง ได้แก่ พิพิธภัณฑ์เหรียญกษาปณานุรักษ์ พิพิธบางลําพู พิพิธภัณฑ์ธนารักษ์ จังหวัดขอนแก่น และพิพิธภัณฑ์ธนารักษ์ จังหวัดเชียงใหม่ มีรายละเอียด ดังนี้
พิพิธภัณฑ์เหรียญกษาปณานุรักษ์ ภายใต้ชื่องาน “แปร๊น Night! เหรียญโชว์ช้าง” ในวันที่ 15-17 ธันวาคม 2566 เวลา 10.00-21.30 น. พบกับกิจกรรม 1.ชมพิพิธภัณฑ์ยามค่ําคืน 2. BINGO ผจญภัย...ไปตามทางช้างผ่าน 3. Workshop พวงกุญแจหนังช้าง 4. Workshop พิมพ์ภาพช้าง 5. Workshop ขบวนช้างแขวน และ 6. Create your elephants พร้อมด้วยนิทรรศการพิเศษ “แกะรอยช้าง กลางหน้าเหรียญ”
พิพิธบางลําพู ภายใต้ชื่องาน “มนต์รัก บางลําพู (Banglamphu Love Story)” ในวันที่ 15-17 ธันวาคม 2566 เวลา 17.00-21.00 น. พบกับกิจกรรม 1.ยลพิพิธภัณฑ์ยามค่ําคืน 2. Creative Workshop ระบายสีปูนปลาสเตอร์ และโคมไฟอาร์ทเพนท์ 3. Game Zone โยนห่วงมหาสนุก วงล้อหรรษา พาทัวร์ย่านบางลําพู และจับคู่ลุ้น Luck พร้อมด้วยกิจกรรมพิเศษ Colorful Lighting Installation
พิพิธภัณฑ์ธนารักษ์ จังหวัดขอนแก่น ภายใต้ชื่องาน “เทศกาลอีสาน ซิ่ง (ISAN SING IN MUSEUM)” ในวันที่ 22-24 ธันวาคม 2566 เวลา 17.00-20.00 น. พบกับกิจกรรม 1. จัดแสดงนิทรรศการรอบพิเศษในยามค่ําคืน 2. ตามล่าหาเงินฮ้อย 3. ISAN SING การแสดงร้องหมอลําพื้นบ้าน ร้องเพลงลูกทุ่งอีสาน และดนตรีโฟร์คซอง 4. WORKSHOP CRAFT ส่งเสริมการเรียนรู้งานศิลปะ 5. EATING TIME การออกร้านจําหน่ายอาหารและเครื่องดื่มของนักเรียน นักศึกษา ชุมชนเมืองขอนแก่น
พิพิธภัณฑ์ธนารักษ์ จังหวัดเชียงใหม่ ภายใต้ชื่องาน “สัมผัสวิถีชีวิต เรียนรู้เศรษฐกิจล้านนา (Lanna Night Market)” ในวันที่ 22-24 ธันวาคม 2566 เวลา 16.00-22.00 น. พบกับกิจกรรม 1. ชมนิทรรศการถาวร ในยามค่ําคืน 2. นิทรรศการพิเศษ เรื่อง “กาดล้านนา” สัมผัสวิถีชีวิต เรียนรู้เศรษฐกิจล้านนา 3. ออกร้านจําหน่ายผลิตภัณฑ์ชุมชน ชมและเลือกซื้อสินค้าหัตถกรรมจากชุมชนต่าง ๆ รอบเวียงเชียงใหม่ 4. Workshop ทําสร้อยข้อมือจากหอยเบี้ย และการสาธิตทําอาหารพื้นเมืองภาคเหนือ ในบรรยากาศตลาดการค้าขายในสมัยโบราณ
อธิบดีกรมธนารักษ์ กล่าวในช่วงท้ายว่า ภายในงานจะได้พบกับนิทรรศการที่มอบสาระความรู้เกี่ยวกับเหรียญกษาปณ์และความเพลิดเพลินกับกิจกรรมพิเศษต่าง ๆ ที่แต่ละพิพิธภัณฑ์ทั้ง 4 แห่ง ได้เตรียมไว้ให้ร่วมกิจกรรม พร้อมกับของขวัญที่ระลึกที่เตรียมไว้มอบให้ประชาชนที่เข้าร่วมกิจกรรม ทั้งนี้ เพื่อให้เป็นไปตามยุทธศาสตร์ชาติ ด้านการส่งเสริมการท่องเที่ยวเชิงสร้างสรรค์วัฒนธรรม เป็นการตอบสนองนโยบายของรัฐบาล และกระตุ้นเศรษฐกิจการท่องเที่ยวของประเทศ
รัฐบาลไทย-ข่าวทำเนียบรัฐบาล-เสียงตอบรับดี ออมสินจัดเงินฝากดอกเบี้ยสูง กระตุ้นออมส่งท้ายปี ในงาน Money Expo Year-End เงินฝาก 111 วัน ดอกเบี้ย Step up สูงสุด 21% ต่อปี เฉลี่ย 4% ต่อปี วันละ 200 สิทธิ์เท่านั้น
วันพุธที่ 13 ธันวาคม 2566
13/12/2566
เสียงตอบรับดี ออมสินจัดเงินฝากดอกเบี้ยสูง กระตุ้นออมส่งท้ายปี ในงาน Money Expo Year-End เงินฝาก 111 วัน ดอกเบี้ย Step up สูงสุด 21% ต่อปี เฉลี่ย 4% ต่อปี วันละ 200 สิทธิ์เท่านั้น
ธนาคารออมสินเข้าร่วมงาน Money Expo 2023 Bangkok Year-End ครั้งที่ 6 ณ ศูนย์การประชุมแห่งชาติสิริกิติ์ Exhibition Hall 7 ระหว่างวันที่ 14-17 ธ.ค. 2566
ธนาคารออมสินเข้าร่วมงาน Money Expo 2023 Bangkok Year-End ครั้งที่ 6 ณ ศูนย์การประชุมแห่งชาติสิริกิติ์ Exhibition Hall 7 ระหว่างวันที่ 14-17 ธ.ค. 2566 นําเสนอโปรโมชันน่าสนใจ ทั้งผลิตภัณฑ์เงินฝากชวนออมสําหรับทุกวัย สินเชื่อบุคคล สินเชื่อบ้าน และสินเชื่อรักษ์โลก โดยผลิตภัณฑ์เงินฝากไฮไลท์ ได้แก่ เงินฝากเผื่อเรียกพิเศษ 111 วัน ระยะเวลาฝาก 111 วัน ดอกเบี้ย Step up สูงสุด 21.00% ต่อปี คิดเป็นอัตราดอกเบี้ยเฉลี่ย 4.00% ต่อปี ได้รับยกเว้นภาษี รับฝากเฉพาะบุคคลธรรมดา จํานวน 800 สิทธิ์ (วันละ 200 สิทธิ์) เปิดจองสิทธิ์ภายในงานเท่านั้น และ สลากออมสินพิเศษ 2 ปี จัดแคมเปญรอบใหม่ต่อเนื่อง เพิ่มรางวัลพิเศษมูลค่า 50 ล้านบาท 1 รางวัล และยังมีสิทธิ์ถูกรางวัลที่ 1 อีก 30 ล้านบาท รวมเงินรางวัลใหญ่ 80 ล้านบาท สําหรับผู้ฝากทั้งแบบใบสลากและดิจิทัล เริ่มฝากตั้งแต่บัดนี้เป็นต้นไป ถึงวันที่ 31 ม.ค. 2567 กําหนดจับรางวัลวันที่ 1 ก.พ. 2567
สําหรับผลิตภัณฑ์สินเชื่อมีโปรโมชัน สินเชื่อเคหะ ทั้งซื้อ ปลูกสร้าง ต่อเติม/ซ่อมแซม และรีไฟแนนซ์ อัตราดอกเบี้ยสุดพิเศษคงที่ 6 เดือนแรก 1.990% เฉลี่ย 3 ปี = 3.390% กรณีทําประกันชีวิตเพื่อประกันสินเชื่อตามเงื่อนไขฯ สินเชื่อธุรกิจ GSB D-VERs เพื่อเป็นทุนหมุนเวียน ลงทุนในสินทรัพย์ถาวร และรีไฟแนนซ์ ดอกเบี้ยเฉลี่ย 3 ปีแรก = 6.66% สําหรับวงเงินกู้ 1-20 ล้านบาท กรณีทําประกันชีวิตเพื่อประกันสินเชื่อและใช้หลักทรัพย์ค้ําเต็มวงเงินกู้ และวงเงินกู้ 20-100 ล้านบาท เมื่อใช้หลักทรัพย์ค้ําประกันเต็มวงเงินกู้ พร้อมกันนี้ได้จัดโปรโมชันสินเชื่อเพื่อรักษ์โลกและสิ่งแวดล้อม ซึ่งเป็นกลุ่มผลิตภัณฑ์ตอบโจทย์ผู้บริโภคตามกระแสอนุรักษ์พลังงานและลดการปล่อยก๊าซเรือนกระจก ทั้งผู้บริโภครายย่อยที่ต้องการติดตั้งแผงโซล่าร์ ซื้อรถยนต์ไฟฟ้า (EV) หรือรถยนต์ไฮบริด หรือผู้ประกอบการSMEs ที่ต้องการเงินทุนหมุนเวียนสําหรับทําธุรกิจตามโมเดลเศรษฐกิจ BCG
งาน Money Expo 2023 Bangkok Year-End ครั้งนี้ ธนาคารออมสินเข้าร่วมภายใต้แนวคิด “GSB Journey to The Green Frontier : บนเส้นทางสู่โลกการเงินสีเขียว” สอดคล้องยุทธศาสตร์ธนาคารเพื่อสังคมที่มุ่งเน้นดําเนินการตามกรอบ ESG in action สู่การพัฒนาที่ยั่งยืน โดยให้ความสําคัญตั้งแต่กระบวนการจัดทําบูธที่เลือกใช้วัสดุที่เป็นมิตรต่อสิ่งแวดล้อม การออกแบบผลิตภัณฑ์และบริการที่เน้นสร้างผลกระทบเชิงบวกต่อสังคม แล้วพบกันที่งาน Money Expo 2023 Bangkok Year-End ศูนย์การประชุมแห่งชาติสิริกิติ์ Exhibition Hall 7
รัฐบาลไทย-ข่าวทำเนียบรัฐบาล-โฆษกรัฐบาล เผย รัฐบาลเดินหน้าส่งเสริมความร่วมมือทางเศรษฐกิจไทย-ซาอุดีฯ พร้อมสนับสนุนความร่วมมือระหว่างภาคเอกชนของทั้งสองประเทศ ขยายตลาด เพิ่มโอกาสการค้า การลงทุน และการท่องเที่ยว
วันพุธที่ 13 ธันวาคม 2566
13/12/2566
โฆษกรัฐบาล เผย รัฐบาลเดินหน้าส่งเสริมความร่วมมือทางเศรษฐกิจไทย-ซาอุดีฯ พร้อมสนับสนุนความร่วมมือระหว่างภาคเอกชนของทั้งสองประเทศ ขยายตลาด เพิ่มโอกาสการค้า การลงทุน และการท่องเที่ยว
โฆษกรัฐบาล เผย รัฐบาลเดินหน้าส่งเสริมความร่วมมือทางเศรษฐกิจไทย-ซาอุดีฯ พร้อมสนับสนุนความร่วมมือระหว่างภาคเอกชนของทั้งสองประเทศ ขยายตลาด เพิ่มโอกาสการค้า การลงทุน และการท่องเที่ยว
วันนี้ (13 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เผยว่า รัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เดินหน้าส่งเสริมความร่วมมือทางเศรษฐกิจระหว่างไทยกับซาอุดีอาระเบียอย่างต่อเนื่อง ต่อยอดความร่วมมือ สนับสนุนภาคเอกชนไทยกว่า 120 บริษัท ร่วมแสดงสินค้าในงาน Thailand Mega Fair 2023 ซึ่งเป็นงานแสดงสินค้าและบริการของไทยที่ยิ่งใหญ่ที่สุดในซาอุดีอาระเบีย จัดขึ้น ณ อารีนาริยาด กรุงริยาด ประเทศซาอุดีอาระเบีย พร้อมผลักดันความร่วมมือระหว่างภาคเอกชนไทยกับภาคเอกชนซาอุดีฯ ขยายตลาด เพิ่มโอกาสการค้า การลงทุน และการท่องเที่ยวระหว่างกัน
โฆษกประจําสํานักนายกรัฐมนตรี กล่าวว่า รัฐบาล โดย ดร.ปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ เดินทางเยือนซาอุดีอาระเบียอย่างเป็นทางการ พร้อมเป็นประธานในพิธีเปิดงานแสดงสินค้า Thailand Mega Fair 2023 ซึ่งเป็นงานจัดแสดงศักยภาพของนวัตกรรม ผลิตภัณฑ์และบริการของไทยที่ยิ่งใหญ่ที่สุดในซาอุดีฯ จัดขึ้นระหว่างวันที่ 13 – 16 ธันวาคม 2566 โดยมีผู้ประกอบการไทยกว่า 120 บริษัทจากสาขาต่าง ๆ เข้าร่วม ทั้งด้านอาหารและเครื่องดื่ม สาธารณสุขและการดูแลสุขภาพ และการท่องเที่ยว เป็นต้น พร้อมหารือทวิภาคีร่วมกับรัฐมนตรีว่าการกระทรวงพาณิชย์ซาอุดีอาระเบียและรัฐมนตรีว่าการกระทรวงการลงทุนซาอุดีอาระเบีย เพื่อส่งเสริมความสัมพันธ์ทวิภาคีด้านการค้าและการลงทุนระหว่างกัน
โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรียังได้ผลักดันความร่วมมือระหว่างเอกชนไทยกับภาคเอกชนซาอุดีฯ โดยสนับสนุนให้ประธานคณะกรรมการร่วมภาคเอกชน 3 สถาบัน (กกร.) นําคณะภาคธุรกิจไทยจากสาขาธุรกิจที่มีศักยภาพ เยือนกรุงริยาด ประเทศซาอุดีอาระเบียระหว่างวันที่ 9 - 13 ธันวาคม 2566พร้อมร่วมหารือกับหอการค้าซาอุดีฯ ซึ่งทั้งสองฝ่ายมุ่งมั่นที่จะร่วมมือกันผลักดันความร่วมมือในการส่งเสริมเศรษฐกิจ โดยเฉพาะด้านการค้าและการท่องเที่ยว ผ่านการกําหนด 10 สาขาธุรกิจเป้าหมายที่มีศักยภาพร่วมกันเพื่อพุ่งเป้าการขับเคลื่อนให้ชัดเจน พร้อมตั้งเป้าหมายในการดึงดูดนักท่องเที่ยวระหว่างกันเพิ่มขึ้น และเห็นชอบให้มีการแลกเปลี่ยนการเป็นเจ้าภาพจัดประชุมระหว่างกันปีละ 2 ครั้ง เพื่อเป็นกลไกในการร่วมกันติดตามเป้าหมายด้านการค้าและการท่องเที่ยว พร้อมเตรียมร่วมงาน Thaifex Anuga Asia 2024 ซึ่งเป็นงานแสดงสินค้าด้านอาหารที่ใหญ่ที่สุดในภูมิภาคเอเชีย
“นายกรัฐมนตรีให้ความสําคัญต่อการส่งเสริมและขยายความร่วมมือกับซาอุดีฯ มาอย่างต่อเนื่อง โดยเฉพาะการต่อยอดโอกาสที่เปิดขึ้นจากการเดินทางร่วมการประชุมสุดยอด ASEAN – GCC Summit ณ ประเทศซาอุดีอาระเบีย ของนายกรัฐมนตรี เพื่อสร้างโอกาสด้านการค้าและการลงทุน รวมถึงการท่องเที่ยว และสานต่อความสัมพันธ์ระหว่างสองประเทศให้เหนียวแน่นมากยิ่งขึ้น อันจะเป็นเครื่องมือสําคัญสําหรับไทยในการผลักดันผลประโยชน์ทางเศรษฐกิจที่มีผลต่อความเป็นอยู่ของประชาชนชาวไทยโดยตรง” นายชัย กล่าว
รัฐบาลไทย-ข่าวทำเนียบรัฐบาล-เอกอัครราชทูตเยอรมัน พบเลขาธิการนายกรัฐมนตรี  เตรียมการประธานาธิบดีเยอรมัน เยือนไทยอย่างเป็นทางการ 24-26 มกราคม 2567
วันพุธที่ 13 ธันวาคม 2566
13/12/2566
เอกอัครราชทูตเยอรมัน พบเลขาธิการนายกรัฐมนตรี  เตรียมการประธานาธิบดีเยอรมัน เยือนไทยอย่างเป็นทางการ 24-26 มกราคม 2567
เอกอัครราชทูตเยอรมัน พบเลขาธิการนายกรัฐมนตรี
เตรียมการประธานาธิบดีเยอรมัน เยือนไทยอย่างเป็นทางการ 24-26 มกราคม 2567
วันนี้ (13 ธ.ค. 66)  เวลา 11.00 น. นายแอ็นสท์ ว็อล์ฟกัง ไรเชิล (H.E.Mr.Ernst Wolfgang Reichel) เอกอัครราชทูตสหพันธ์สาธารณรัฐเยอรมัน ประจําประเทศไทย เข้าพบ นพ.พรหมินทร์ เลิศสุริย์เดช เลขาธิการนายกรัฐมนตรี เพื่อเตรียมการเยือนประเทศไทยของประธานาธิบดีอย่างเป็นทางการ ในฐานะแขกของรัฐบาล (official visit) ระหว่างวันที่ 24-26 มกราคม 2567 ที่จะถึงนี้
โดยนายแอ็นสท์ ว็อล์ฟกัง ไรเชิล เพิ่งเข้ารับตําแหน่งเอกอัครราชทูตสหพันธ์สาธารณรัฐเยอรมัน ประจําประเทศไทย อย่างเป็นทางการเมื่อเดือนกันยายน 2566 จึงได้เข้าเยี่ยมคารวะเพื่อแนะนําตัวเนื่องในโอกาสเข้ารับตําแหน่งใหม่ และกระชับประเด็นความสัมพันธ์ทวิภาคีระหว่างไทย-เยอรมันในภาพรวม
อย่างไรก็ตาม กําหนดการเยือนของนายฟรังค์-วัลเทอร์ ชไตน์ไมเออร์ (H.E.Mr.Frank-Walter Steinmeier) ประธานาธิบดีสหพันธ์สาธารณรัฐเยอรมันที่กําลังจะเกิดขึ้นนี้ นับเป็นการกระชับความสัมพันธ์อย่างเป็นทางการกับประเทศไทย ในรอบ 10 ปีที่ผ่านมา
รัฐบาลไทย-ข่าวทำเนียบรัฐบาล-ปมท. สั่งทุกจังหวัดดำเนินมาตรการรักษาความสงบเรียบร้อย กรณีปรากฏข่าวการใช้อาวุธปืนข่มขู่และกราดยิงลูกหนี้นอกระบบในพื้นที่ต่าง ๆ ย้ำ หากพบการกระทำความผิด ต้องดำเนินคดีอย่างเฉียบขาด
วันพุธที่ 13 ธันวาคม 2566
13/12/2566
ปมท. สั่งทุกจังหวัดดําเนินมาตรการรักษาความสงบเรียบร้อย กรณีปรากฏข่าวการใช้อาวุธปืนข่มขู่และกราดยิงลูกหนี้นอกระบบในพื้นที่ต่าง ๆ ย้ํา หากพบการกระทําความผิด ต้องดําเนินคดีอย่างเฉียบขาด
ปลัดมหาดไทย สั่งทุกจังหวัดดําเนินมาตรการรักษาความสงบเรียบร้อย กรณีปรากฏข่าวการใช้อาวุธปืนข่มขู่และกราดยิงลูกหนี้นอกระบบในพื้นที่ต่าง ๆ ย้ํา หากพบการกระทําความผิด ต้องดําเนินคดีอย่างเฉียบขาด มิให้เป็นเยี่ยงอย่างและไม่มีการละเว้นแก่ผู้ใดทั้งสิ้น
เมื่อวันที่ 12 ธ.ค. 66 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่ได้ปรากฏข่าวสารกรณีมีการใช้อาวุธปืนกราดยิง รวมทั้งกรณีเจ้าหนี้ใช้อาวุธปืนยิงข่มขู่ลูกหนี้นอกระบบ ในพื้นที่ต่าง ๆ นั้น เพื่อเป็นการรักษาความสงบเรียบร้อยให้กับพี่น้องประชาชนในพื้นที่ทั่วประเทศ ตนจึงได้สั่งการให้ทุกจังหวัด ทุกอําเภอ ดําเนินการรักความสงบเรียบร้อย ดังนี้ 1) ให้กํานัน ผู้ใหญ่บ้าน และคณะกรรมการหมู่บ้าน อาสาสมัคร ทุกหมู่บ้าน ออกตรวจตราดูแล รักษาความสงบเรียบร้อยและป้องกันการกระทําผิดกฎหมายทุกประเภทเพื่อสร้างความอบอุ่นแก่ประชาชน ว่ามีเจ้าหน้าที่ออกตรวจตราอย่างสม่ําเสมอ 2) ให้จังหวัดและอําเภอ จัดชุดสายตรวจ และประชาสัมพันธ์ให้ผู้ได้รับผลกระทบ แจ้งเบาะแสได้ที่สายด่วน 191 หรือ 1567 ได้ตลอด 24 ชั่วโมง 3) ให้จังหวัดร่วมกับผู้บังคับการตํารวจภูธรจังหวัด และให้อําเภอร่วมกับผู้กํากับการสถานีตํารวจภูธร ติดตามดําเนินคดีกับผู้ใช้ความรุนแรง ข่มขู่ คุกคามโดยมิชอบด้วยกฎหมายทุกตัวบทกฎหมายอย่างเฉียบขาด มิให้เป็นเยี่ยงอย่าง 4) ให้ผู้ปฏิบัติหน้าที่รายงานผลการปฏิบัติเมื่อเกิดเหตุในพื้นที่ทันทีและเมื่อเสร็จสิ้นการปฏิบัติ และ 5) ให้กรมการปกครอง ติดตามรายงานประเมินผลการปฏิบัติสรุปผลและแจ้งให้ทางกระทรวงมหาดไทยทราบทุกเดือน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ทั้งนี้ตนยังได้สั่งการผู้ว่าราชการจังหวัดทั่วประเทศกําชับให้ทีมฝ่ายปกครองทั้งที่ทําการปกครองจังหวัด และที่ทําการปกครองอําเภอ ได้บูรณาการร่วมกับกองบังคับการตํารวจภูธรจังหวัด สถานีตํารวจภูธร สํานักงานสรรพากรพื้นที่ รวมถึงทีมแก้ไขปัญหาหนี้นอกระบบของอําเภอ/จังหวัด นําประมวลข้อมูลที่ถูกต้องครบถ้วน เพื่อเร่งดําเนินการเข้าสู่กระบวนการไกล่เกลี่ยประนอมหนี้โดยเร็วที่สุด
“กระทรวงมหาดไทยมุ่งมั่นในการแก้ไขปัญหาความเดือดร้อนจากปัญหาหนี้นอกระบบให้กับพี่น้องประชาชน โดยเฉพาะอย่างยิ่งผู้ที่ใช้กําลังข่มขู่ลูกหนี้และผู้แจ้งเบาะแส โดยกระทรวงมหาดไทยจะบูรณาการร่วมกับทางเจ้าหน้าที่ตํารวจ และหน่วยงานที่เกี่ยวข้อง นําตัวผู้กระทําความผิดทุกรายมาดําเนินคดีตามกฎหมายอย่างเฉียบขาด เพื่อมิให้เป็นเยี่ยงอย่าง โดยไม่มีการละเว้นแก่ผู้ใดทั้งสิ้น หากพี่น้องประชาชนพบเห็นเบาะแสการกระทําผิด ในลักษณะการใช้อาวุธปืนข่มขู่ลูกหนี้ หรือกรณีอื่น ๆ ที่เป็นการคุมคามพี่น้องประขาชนสามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 และ 191 โทรฟรีตลอด 24 ชั่วโมง และข้อมูลส่วนบุคคลของผู้เเจ้งเบาะเเสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการเเจ้งเบาะเเสดังกล่าว” นายสุทธิพงษ์ฯ กล่าวทิ้งท้าย
รัฐบาลไทย-ข่าวทำเนียบรัฐบาล-รมช.มท.ชาดา ร่วมหารือป้องกันความรุนแรงที่เกิดขึ้นกับเด็กและสตรีกับกลุ่มเพื่อนหญิง ย้ำ “สิ่งสำคัญต้องสร้างความตระหนักรู้แก่เจ้าหน้าที่ของรัฐ และบูรณาการภาคีเครือข่ายร่วมกัน”
วันพุธที่ 13 ธันวาคม 2566
13/12/2566
รมช.มท.ชาดา ร่วมหารือป้องกันความรุนแรงที่เกิดขึ้นกับเด็กและสตรีกับกลุ่มเพื่อนหญิง ย้ํา “สิ่งสําคัญต้องสร้างความตระหนักรู้แก่เจ้าหน้าที่ของรัฐ และบูรณาการภาคีเครือข่ายร่วมกัน”
รมช.มท.ชาดา ร่วมหารือป้องกันความรุนแรงที่เกิดขึ้นกับเด็กและสตรีกับกลุ่มเพื่อนหญิง ย้ํา “สิ่งสําคัญต้องสร้างความตระหนักรู้แก่เจ้าหน้าที่ของรัฐ และบูรณาการภาคีเครือข่ายร่วมกัน”
เมื่อวันที่ 12 ธ.ค. 66 เวลา 13.00 น. ที่ห้องประชุมดํารงธรรม ศาลาว่าการกระทรวงมหาดไทย นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ร่วมหารือการดําเนินการของเครือข่ายความร่วมมือป้องกันความรุนแรงที่เกิดขึ้นกับเด็กและสตรี ร่วมกับกลุ่มเพื่อนหญิง และผู้แทนกรมการพัฒนาชุมชน
นายชาดา ไทยเศรษฐ์ รัฐมนตรีช่วยว่าการกระทรวงมหาดไทย กล่าวเน้นย้ําว่า “สิ่งสําคัญของการป้องกันความรุนแรงที่เกิดขึ้นกับเด็กและสตรี คือ การสร้างความตระหนักรู้แก่เจ้าหน้าที่ของรัฐถึงการป้องกันความรุนแรงที่เกิดขึ้นกับเด็กและสตรี ซึ่งต้องดําเนินการศึกษาให้เกิดความเข้าใจถึงปัญหาและอุปสรรค ทั้งนี้ จะต้องบูรณาการร่วมกันระหว่างหน่วยงานต่าง ๆ เพื่อยกระดับมาตรการในการร่วมด้วยช่วยกันให้บ้าน โรงเรียน ที่ทํางาน ที่สาธารณะ ชุมชนมีความปลอดภัย ชุมชน มีความปลอดภัย ลดปัญหาการถูกทําร้ายละเมิด แสวงหาประโยชน์ทางเพศ”
ด้านตัวแทนกลุ่มเพื่อนหญิง ได้แก่ มูลนิธิเพื่อนหญิง มูลนิธิพิทักษ์สตรี มูลนิธิเพื่อการพัฒนาเด็กมูลนิธิรักษ์ไทยและเครือข่ายสตรี 4 ภาคเครือข่ายแม่หญิงอีสาน เครือข่ายแม่หญิงล้านนา เครือข่ายแม่หญิงลุ่มน้ําเจ้าพระยา เครือข่ายแม่หญิงภาคใต้ เครือข่ายแรงงานหญิงนอกระบบ เครือข่ายผีเสื้อขยับปีก เครือข่ายผู้หญิงยุติความรุนแรงในสามจังหวัดชายแดนภาคใต้ ต่างเห็นพ้องร่วมกันว่า กรณีความรุนแรงที่เกิดขึ้นมักจะเกิดขึ้นในครอบครัว โรงเรียน ชุมชน ซึ่งฝ่ายปกครองและองค์กรปกครองส่วนท้องถิ่น มีบทบาทสําคัญในการบริหารจัดการกํากับดูแลภายใต้กฎหมายที่เกี่ยวข้องกับการคุ้มครองเด็ก สตรีและบุคคลในครอบครัว เช่น พ.ร.บ.คุ้มครองเด็ก พ.ศ. 2546 พ.ร.บ.คุ้มครองผู้ถูกกระทําด้วยความรุนแรงในครอบครัว พ.ศ. 2550 และ พ.ร.บ.สุขภาพจิต พ.ศ. 2561 ได้กําหนดอํานาจหน้าที่ฝ่ายปกครอง หน่วยงานท้องถิ่น ในการเป็นพนักงานเจ้าหน้าที่ให้ความคุ้มครองครอบครัว บูรณาการกับหน่วยงานที่เกี่ยวข้องภายใต้กฎหมายดังกล่าวข้างต้น ในการแก้ไขปัญหาเชิงรุก เยียวยา รณรงค์ป้องกัน ลดปัจจัยเสี่ยงที่จะกระคุ้นให้เกิดการใช้ความรุนแรงในครอบครัว โรงเรียนในภาพรวม
รัฐบาลไทย-ข่าวทำเนียบรัฐบาล-นายกรัฐมนตรีห่วงใยสถานการณ์ฝุ่นที่สูงขึ้น ยืนยันรัฐบาลไม่นิ่งนอนใจหรือยอมแพ้ ย้ำทุกภาคส่วนต้องมีส่วนร่วมในการทำให้ค่าฝุ่นลดน้อยลง
วันพุธที่ 13 ธันวาคม 2566
13/12/2566
นายกรัฐมนตรีห่วงใยสถานการณ์ฝุ่นที่สูงขึ้น ยืนยันรัฐบาลไม่นิ่งนอนใจหรือยอมแพ้ ย้ําทุกภาคส่วนต้องมีส่วนร่วมในการทําให้ค่าฝุ่นลดน้อยลง
นายกรัฐมนตรีห่วงใยสถานการณ์ฝุ่นที่สูงขึ้น ยืนยันรัฐบาลไม่นิ่งนอนใจหรือยอมแพ้ ย้ําทุกภาคส่วนต้องมีส่วนร่วมในการทําให้ค่าฝุ่นลดน้อยลง
วันนี้ (13 ธ.ค. 66) เวลา 09.10 น. ณ ห้องแกรนด์ ฮอลล์ 203 ศูนย์นิทรรศการและการประชุมไบเทค เขตบางนา กรุงเทพฯ ภายหลังการกล่าวปาฐกถาพิเศษในงาน “SUSTAINABILITY FORUM 2024” เรื่อง Clean Energy for Thailand Economy through Sustainability นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงสถานการณ์ฝุ่น ขณะนี้รับทราบและรู้สึกเป็นห่วงค่าฝุ่นที่เพิ่มสูงขึ้น ส่วนใหญ่เกิดจากการเผาซากพืชผลทางการเกษตรทั้งในต่างจังหวัดและเขตปริมณฑล รวมถึงปัจจัยอื่น ๆ โดยรัฐบาลไม่ได้นิ่งนอนใจหรือยอมแพ้ เราได้มีการ kick off ด้วยการรณรงค์ไม่เผาป่าหรือเผาซากพืชผลทางการเกษตร ซึ่งจะต้องพยายามบริหารจัดการต่อไป ทั้งนี้ ได้สั่งการให้เจ้าหน้าที่ที่เกี่ยวข้องเข้ามากํากับดูแล หาทางออกสําหรับปัญหานี้แล้ว โดยนายกรัฐมนตรีย้ําว่า ปัญหาฝุ่นเกิดขึ้นกับทุกภาคส่วน ฉะนั้นทุกภาคส่วนต้องมีส่วนร่วมในการทําให้ค่าฝุ่นลดน้อยลง
นายกรัฐมนตรีกล่าวต่อว่า ปัญหาเรื่องฝุ่นจากประเทศเมียนมา ประเทศลาวนั้นเป็นเรื่องใหญ่ โดยเราได้มีการพูดคุยกับทางประเทศลาวตลอดเวลา ซึ่งประเทศไทยเองก็มีเอกชนเข้าไปทําการปลูกพืชในพื้นที่ของประเทศลาว ทั้งนี้ ถ้าพืชผลจากประเทศลาวที่จะนําเข้ามาขายในประเทศไทย หากพบว่ามีการเผาซากพืชผลทางการเกษตรที่ประเทศลาวจะต้องถูกเก็บภาษี ปัจจุบันเรามีเทคโนโลยีที่สามารถตรวจสอบได้ว่าเกิดการเผาที่ไหน อย่างไร โดยเราจะนําเงินส่วนนั้นมาช่วยหยุดการเผาป่าหรือการบําบัดซากพืชผลทางการเกษตร นําซากพืชผลเหล่านั้นไปทําลายให้ถูกวิธี อีกทั้งยังมั่นใจว่าทุกฝ่ายจะยอมรับการเก็บภาษีส่วนนี้ เพราะเป็นปัญหาใหญ่ เจ้าของกิจการ พนักงาน ลูกหลานล้วนถูกผลกระทบจากอากาศที่ไม่บริสุทธิ์ ส่วนเรื่องที่ประเทศเมียนมา ต้องให้ฝ่ายทหารเข้าไปพูดคุยด้วย เนื่องจากเมียนมานั้นมีปัญหาภายในประเทศ ทั้งนี้ ยืนยันรัฐบาลไม่ได้นิ่งนอนใจมีการพูดคุยกันตลอดเวลา
รัฐบาลไทย-ข่าวทำเนียบรัฐบาล-มหกรรมศิลปะร่วมสมัยนานาชาติ Thailand Biennale, Chiang Rai 2023
วันพุธที่ 13 ธันวาคม 2566
13/12/2566
มหกรรมศิลปะร่วมสมัยนานาชาติ Thailand Biennale, Chiang Rai 2023
วันเสาร์ที่ 9 ธันวาคม 2566
มหกรรมศิลปะร่วมสมัยนานาชาติ Thailand Biennale, Chiang Rai 2023
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี ตรวจราชการ จ.เชียงราย ในวันนี้(9ธ.ค.66)
เพื่อเปิดงานมหกรรมศิลปะร่วมสมัยระดับนานาชาติ Thailand Biennale, Chiang Rai 2023
ซึ่งจัดขึ้นภายใต้แนวคิด “เปิดโลก” หรือ “The Open World” สื่อถึงปัญญา การตื่นรู้
และการเปิดโลกการรับรู้ทางศิลปะที่เชื่อมโยงความจริงและนําไปสู่การตั้งคําถาม
ทั้งยังร้อยเรียงเรื่องราวทางประวัติศาสตร์หลายร้อยปีของเมืองเชียงรายตั้งแต่อดีตมาถึงปัจจุบันด้วย
โดยมีทีมภัณฑารักษ์ ตัวแทนศิลปินทั้งไทยและต่างประเทศ
และศิลปินที่ร่วมสร้างสรรค์ผลงานในหลายอําเภอกว่า 60 ชีวิต ผู้สนใจร่วมชมงานศิลปะร่วมสมัยทั่ว
จ.เชียงราย ได้ตั้งแต่วันนี้ – 30 เม.ย.2567 ดูรายละเอียดได้ที่ เฟซบุ๊กแฟนเพจ Thailand Biennale
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ศุภมาส” รัฐมนตรี อว. เยี่ยมชมบูธ “ย้อนวันวานงานนวัตกรรม อว.” ในงานวันกาชาด 100 ปี เชิญชวนประชาชนร่วมช้อป ชม ชิม ผลิตภัณฑ์ผลงานเด่นของ อว.
วันพุธที่ 13 ธันวาคม 2566
“ศุภมาส” รัฐมนตรี อว. เยี่ยมชมบูธ “ย้อนวันวานงานนวัตกรรม อว.” ในงานวันกาชาด 100 ปี เชิญชวนประชาชนร่วมช้อป ชม ชิม ผลิตภัณฑ์ผลงานเด่นของ อว.
“ศุภมาส” รัฐมนตรี อว. เยี่ยมชมบูธ “ย้อนวันวานงานนวัตกรรม อว.” ในงานวันกาชาด 100 ปี เชิญชวนประชาชนร่วมช้อป ชม ชิม ผลิตภัณฑ์ผลงานเด่นของ อว.
เมื่อวันที่ 8 ธ.ค. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยนางสาวสุชาดา แทนทรัพย์ เลขานุการรัฐมนตรีว่าการกระทรวง อว. และคณะผู้บริหารในสังกัดกระทรวง อว. ได้เยี่ยมชมบูธกิจกรรมและนิทรรศการของหน่วยงานภายใต้สังกัดกระทรวง อว. ในชื่อ “ย้อนวันวานงานนวัตกรรม อว.” ซึ่งเป็นความร่วมมือของสถาบันวิจัยวิทยาศาสตร์และเทคโนโลยีแห่งประเทศไทย (วว.) สํานักงานวิจัยแห่งชาติ (วช.) สถาบันสารสนเทศทรัพยากรน้ํา (องค์การมหาชน) (สสน.) หน่วยบริหารและจัดการทุนด้านการพัฒนาระดับพื้นที่ (บพท.) กองขับเคลื่อนและพัฒนาการอุดมศึกษา วิทยาศาสตร์ วิจัยและนวัตกรรม (กขค.) รวมถึงบูธของสถาบันอุดมศึกษาต่าง ๆ ในงาน “วันกาชาด 100 ปี พุทธศักราช 2566” ที่ได้จัดแสดงผลงานวิจัยและนวัตกรรม รวมถึงผลิตภัณฑ์ต่าง ๆ อาทิ อาหาร สมุนไพร ผ้าไทย ณ สวนลุมพินี
งานกาชาดในปีนี้จะจัดขึ้นทั้งหมด 11 วัน ตั้งแต่วันที่ 8-18 ธันวาคม ภายใต้แนวคิด “รื่นรมย์สุขฤดี ณ ที่แห่งการให้” โดยเชิญชวนให้ประชาชน "นุ่งโจงห่มไทยเที่ยวงานวันกาชาด" ที่สวนลุมพินี ซึ่งจัดตั้งแต่เวลา 11.00-22.00 น. และในรูปแบบออนไลน์ทางเว็บไซต์ www.งานกาชาด.com ตลอด 24 ชั่วโมง เพื่อความร่วมสมัยผสานกับการครบรอบ 100 ปี งานกาชาด โดยภายในงานได้มีการจัดบูธกิจกรรมจากหน่วยงานต่าง ๆ มากกว่า 200 หน่วยงาน และมีบูธจําหน่ายสินค้าจากเอกชนอีกเป็นจํานวนมาก โดยบูธกิจกรรมและนิทรรศการของหน่วยงานภายใต้สังกัดกระทรวง อว. จะอยู่โซนที่ 3 หมายเลข 3.22 หากท่านใดสนใจสามารถมา ช้อป ชม ชิม และร่วมสนุกที่บูธของ กระทรวง อว. ตามวันและเวลาดังกล่าวได้